stanford-oval/wikipedia huggingface dataset:
Hugo Pipping (kielitieteilijä)
Ura

Pippingin vanhemmat olivat piiri-insinööri, everstiluutnantti, filosofian tohtori Knut Theodor Pipping (1826–1885) ja hänen toinen vaimonsa Christina Lovisa Alina Standertskjöld (1842–1864). Muita sisaruksia olivat Anna Christina (1861–1926) ja kaunokirjallisuuden kääntäjä Aline Pipping (1863–1963) sekä sisarpuoli Bertha Adèle (1849–1908) ja velipuoli Max (1851–1936) isän ensimmäisestä avioliitosta.
Knut Hugo Pipping pääsi ylioppilaaksi ruotsalaisesta normaalilyseosta 1882 ja valmistui filosofian kandidaatiksi ja maisteriksi 1886 sekä lisensiaatiksi ja tohtoriksi 1890. Pipping harjoitti jatko-opintoja Kielissä 1888–1889 ja 1893–1894 sekä Uppsalassa 1898–1901.
Pipping toimi Helsingin yliopiston fonetiikan dosenttina 1891–1903, Göteborgin korkeakoulun pohjoismaisten kielten ja fonetiikan dosenttina 1903–1907, Helsingin yliopiston ruotsinkielen ja kirjallisuuden ylimääräisenä professorina 1907 sekä Helsingin yliopiston pohjoismaisen filologian professorina 1908–1929. Hän oli Uusmaalaisen osakunnan kuraattori 1901–1902 ja inspehtori 1918–1924. Pipping sai Uppsalan yliopiston filosofian kunniatohtorin arvon 1927. Hän toimitti 1910–1930 Studier i nordisk filologi -sarjaa.
Pipping osallistui aatelissäädyssä sukunsa edustajana valtiopäiville 1897. Hän oli Svenska landsmålsföreningenin puheenjohtaja 1908–1924, Åbo Akademin valtuuskunnan puheenjohtaja 1929–1930, Muinaistieteen toimikunnan jäsen 1912–1918 sekä Svenska litteratursällskapet i Finlandin hallituksen jäsen 1903–1904 ja 1907–1936, varapuheenjohtaja 1918–1922 ja 1924–1936 sekä seuran puheenjohtaja 1922–1924.
Perhe

Hugo Pipping oli vuodesta 1888 naimisissa Anna Constance Westermarckin (1867–1942) kanssa. Heidän lapsiaan olivat Åbo Akademin professori Hugo Rudolf (Rolf) Pipping (1889–1963), Åbo Akademin professori Nils Johan Pipping (1890–1982) ja Åbo Akademin kansleri ja kansantaloustieteen professori Hugo Edvard Pipping (1895–1975) sekä filosofian maisteri Märta Helena Aline Reuter (1902–1990).
Palkinnot

Svenska Litteratursällskapetin palkinto 1902, 1927
Hallbergska priset 1928
Aiheesta muualla

Wikiaineisto: Kuka kukin oli 1961.
Helsingin yliopiston opettaja- ja virkamiesmatrikkeli 1640–1917, osa P–Ö.
Pipping, Hugo hakuteoksessa Uppslagsverket Finland (2012). (ruotsiksi)
Brunkerbacken

Brunkerbacken on Siuntiossa Uudellamaalla sijaitseva kukkula, jonka  päällä on hautaröykkiö eli Hiidenkiuas. Kukkula sijaitsee Siuntion asemanseudun itäpuolella Sjundbyntien pohjoispuolella. Brunkerbackenin hautaröykkiö on ajoitettu pronssikaudelle tai rautakaudelle. Hiidenkiuas on hajotettu, ja röykkiössä olleet kivet ovat melko levällään muutamien metrien kokoisella alueella.
Brunkerbacken on Museoviraston lailla suojaama kiinteä muinaisjäännös.
Bonnie++

Bonnie++ on tiedostojärjestelmien suorituskyvyn mittaamiseen kehittetty tietokoneohjelma, joka toimii myös hajautetuille levyjärjestelmille. Ohjelma mittaa kolmea asiaa: tiedon luku- ja kirjoitusnopeutta; hakuja per sekunti; ja metadataoperaatioiden määrää per sekunti.
Ohjelmaa on sanottu makro-IO -testien de facto -standardiksi.
Ohjelmassa on useita toimintoja välimuistin vaikutuksen minimomiseksi tuloksissa.
Russell Coker omien sanojensa mukaan kehitti ohjelman koska Tim Brayn ohjelma Bonnie oli rajattu 2 gigatavun tiedostoihin, joka ei ollut riittävä suuren muistimäärän laitteilla. Koska Bray ja Coker eivät olleet samaa mieltä C ja C++ kielien käytöstä Bray ehdotti että Coker julkaisee työnsä omana erillisenä projektina.
Esimerkkitulostus ohjelman tuloksista:
Version  1.96         ------Sequential Output------- --Sequential Input-- --Random-
 Concurrency   1       -Per Chr- --Block--- -Rewrite- -Per Chr- --Block--- --Seeks--
 Machine       Size    K/sec %CP K/sec  %CP K/sec %CP K/sec %CP K/sec  %CP /sec  %CP
 localhost     15720M  779   96  103178 9   78934 8   3969  96  323041 11  644.2 7
 Latency               13834us   701ms      227ms     28637us   65919us    84964us
 Version  1.96         ------Sequential Create------- --------Random Create--------
 localhost             --Create-- --Read--- -Delete-- -Create-- --Read--- -Delete--
               files   /sec  %CP  /sec %CP  /sec %CP  /sec %CP  /sec %CP  /sec %CP
               16      21576 23   ++++ +++  ++++ +++  ++++ +++  ++++ +++  ++++ +++
 Latency               97us       538us     409us     87us      20us      36us
Aiheesta muualla

Benchmark disk IO with DD and Bonnie++ (englanniksi)
Ohjelman kotisivut (englanniksi)
Brunner

Brunner on sukunimi, joka on muun muassa seuraavilla henkilöillä:
Adrian Brunner (s. 1987), sveitsiläinen jääkiekkoilija
Alois Brunner (1912−2010), itävaltalainen natsisotarikollinen
Damien Brunner (s. 1986), sveitsiläinen jääkiekkoilija
Eduard Brunner (1939–2017), sveitsiläis-saksalainen klarinetisti
Ernst Brunner (s. 1950), itävaltalais-ruotsalainen kirjailija
Franz Brunner (1913−1991), itävaltalainen käsipalloilija ja olympiamitalisti
Georg Brunner (1897−1959), saksalainen maahockeypelaaja ja olympiamitalisti
Gustav Brunner (s. 1950), itävaltalainen Formula 1 -autojen suunnittelija
John Brunner (1934−1995), brittiläinen tieteiskirjailija
Maurice Brunner (s. 1991), sveitsiläinen jalkapalloilija
Melitta Brunner (1907−2003), itävaltalainen taitoluistelija ja olympiamitalisti
Norbert Brunner (s. 1942), sveitsiläinen katolisen kirkon pappi
Stephanie Brunner (s. 1994), itävaltalainen alppihiihtäjä ja olympiamitalisti
Toni Brunner (s. 1974), sveitsiläinen poliitikko.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Bob Budiansky

Budiansky huhtikuussa 2015
Bob Budiansky (s. 15. maaliskuuta 1954) on yhdysvaltalainen sarjakuvakäsikirjoittaja, päätoimittaja ja piirtäjä, joka tunnetaan parhaiten työstään Marvel Comicsin Transformers-lehdessä. Hän loi myös Marvelin Sleepwalker-hahmon ja käsikirjoitti sarjan kaikki 33 numeroa.
Tausta

Budiansky syntyi New Yorkin The Bronxissa, missä hän kävi julkista koulua ja siirtyi sitten University at Buffaloon. Hän "palasi takaisin" sarjakuvien pariin yliopistossa 1970-luvun alussa. Hänen ensimmäinen julkaistu teoksensa oli Superrunt - yhteistyönä Charles "Sparky" Alzamoran kanssa, julkaistu University at Buffalon The Spectrum -lehdessä hänen opiskellessaan siellä.[lähde? ]
Ura

Budiansky työskenteli Marvelilla noin 20 vuotta. Hän oli vastuussa suuresta osasta Marvelin alkuperäisen Transformers-sarjakuvan käsikirjoittamisesta, ja keksi useimpien Transformers-hahmojen nimet, kuten Decepticonien johtajan Megatronin, Autobotien lääkärin Ratchetin ja Decepticon Ravagen. Hän kirjoitti myös useimmat "tech spec" -esittelyt hahmoista lelujen pakkauksissa jotka Hasbro tuotti 1980-luvulla, antaen jokaiselle hahmolle erillisen persoonallisuuden.
Pidettyään pitkän tauon Transformers-sarjasta, Budiansky kirjoitti uuden tulkinnan vuoden 1986 alkuperäisestä The Transformers: The Movie -piirroselokuvasta IDW Publishing -kustantamolle vuonna 2006 elokuvan 20-vuotisjuhlan kunniaksi.
Budiansky on myös piirtäjä. Hän piirsi Aaveajajan Johnny Blaze/Zarathos -version viimeiset vuodet, kuten myös suurimman osan Aaveajaja-kansikuvista vuodesta 1978 vuoteen 1983 ja käsikirjoitti sarjaa yhdessä sen viimeisen käsikirjoittajan J. M. DeMatteisin kanssa. Aaveajajan lopun jälkeen, Budiansky ja DeMatteis jatkoivat yhteistyötä Namor-lehden parissa. Budiansky muisteli: "Marc tyypillisesti suunnitteli tarinan rungon, keskusteli siitä kanssani, annoin hänelle palautetta, ehkä keksin pari uutta juonenkäännettä, ja ehdotin joitain kohtauksia jotka parantaisivat tarinan visuaalista ilmettä... Marc sai tämän neljän numeron sarjan kasaan paremmin kuin monet Aaveajaja-numerot jotka teimme yhdessä, joten mielestäni minulla oli vähemmän ansiota Namor-juonissa." Budianskyn Namor-kannet ovat varhaisia esimerkkejä yhteenliittyvistä kansista: kun kannet asettaa yhteen kahteen riviin, niiden taustat sulautuvat toisiinsa.
Vuodesta 1983 vuoteen 1996, Budiansky työskenteli Marvelissa päätoimittaja. Tänä aikana Budiansky oli vastuussa muun muassa lehdistä Ihmeneloset, Daredevil ja Hämähäkkimies.
Ura > Kunniamaininnat

Vuoden 2010 BotCon-tapahtumassa Hasbro nimesi Budianskyn yhdeksi ensimmäisistä ihmisistä Transformers Hall of Famessa ansioistaan sarjan luonnissa.
Elämä

Budiansky meni naimisiin Angela Goldmanin kanssa elokuussa 1991. Heillä on kaksi lasta: Emma ja David.
Aiheesta muualla

Budianskyn virallinen edustaja
Bob Budiansky Comic Book DB -sivustolla
Haastattelu Transfans.net-sivustolla
Vuoden 2007 haastattelu
Bob Budiansky Transformers Wikissä
Bob Budiansky Wikimedia Commonsissa
CIDOC Conceptual Reference Model

CIDOC CRM (CIDOC Conceptual Reference Model) on johtava standardi kulttuuriperinnön tallennuksessa ja luokittelussa. Järjestelmää on laajennettu muun muassa MPEG-7-standardilla. Standardin kehittämisestä vastaa Center for Intercultural Documentation (CIDOC) -organisaatio.
CIDOC CRM:n päätarkoitus on mahdollistaa kulttuuriperintöön liittyvän tiedon siirtäminen eri muotoisistä lähteistä. Tähän pyritään tarjoamalla sisällön määritelmiä ja selvennyksiä, joiden avulla eri muotoiset tiedot voidaan muuttaa yleisesti ymmärrettävään muotoon. Tämä voidaan tehdä esimerkiksi yhden instituution sisällä erilaisista omista tietolähteistä tai eri tahojen muodostamasta tiedosta Internetissä.
CRM määrittelee kulttuuriperinnön ja museoiden dokumentaatiossa käytettyjen tietokantarakenteiden semantiikkaa ja dokumenttien rakennetta pyrkien selittämään yleisellä tasolla nykyisin dokumentoitavaa sisältöä. Se ei kuitenkaan määrittele terminologiaa, jota tietosisällössä käytetään, eikä ohjeista, mitä pitäisi dokumentoida.
Erityisiä tavoitteita, joihin CRM pyrkii, ovat:
Tuoda tietojärjestelmien kehittäjille tietoa käsitemallintamisesta, jonka avulla kulttuuriperintötieto voidaan tehokkaasti rakenteistaa ja luoda relaatioita.
Toimia yleisenä kielenä, jonka avulla kehittäjät voivat muotoilla kulttuuriperintöön liittyvän sisällön hallintaa tukevia vaatimuksia ja toiminnallisuutta.
Toimia muodollisena kielenä, jonka avulla yleiset tietosisällöt voidaan tunnistaa eri muotoisista lähteistä. Erityisesti niin, että voidaan tehdä automaattisia tiedonsiirtoja ilman tiedon merkityksen katoamista.
Helpottaa kyselyjä yhteen liitetyistä aineistoista perusluokkien yleisen mallin ja suhteiden avulla.
Auttaa muokkaamaan vapaasti kirjoitettua informaatiota rakenteiseen muotoon.
Aiheesta muualla

The CIDOC CRM Website (Arkistoitu – Internet Archive)
Bonnie Aarons

| Bonnie Aarons |
| --- | --- |
 Bonnie Aarons vuonna 2023.
Henkilötiedot
Syntynyt: 9. syyskuuta 1960 (ikä 64) Yhdysvallat
Ammatti:  näyttelijä
Näyttelijä
Aktiivisena:  1994–
Aiheesta muualla
IMDb 
Bonnie Aarons (s. 9. syyskuuta 1960) on yhdysvaltalainen näyttelijä. Hänet tunnetaan parhaiten roolistaan demoni Valakina kauhuelokuvissa Kirottu 2 (2016), Nunna (2018) ja Nunna II (2023).
Aarons on myös näytellyt pieniä rooleja muun muassa elokuvissa Mulholland Drive (2001), Prinsessapäiväkirjat (2001), Prinsessapäiväkirjat 2 (2004), Drag Me to Hell (2009), Taistelija (2010) ja Unelmien pelikirja (2012).
Aiheesta muualla

Kuvia tai muita tiedostoja aiheesta Bonnie Aarons Wikimedia Commonsissa
Bonnie Aarons Internet Movie Databasessa. (englanniksi)
Beyond the Valley of the Murderdolls

| Beyond the Valley of the Murderdolls Murderdolls |
| --- | --- | --- |

Studioalbumin tiedot
 Julkaistu: 20. elokuuta 2002
 Tuottaja(t): Matt Sepanic, Joey Jordison
 Tyylilaji: horror punk
 Kesto: 46.31
 Levy-yhtiö: Roadrunner
Murderdollsin muut julkaisut
| Right to Remain Violent 2002 | Beyond the Valley of the Murderdolls 2002 | Women and Children Last 2010 |
Beyond the Valley of the Murderdolls on yhdysvaltalaisen punk-yhtyeen Murderdollsin vuonna 2002 ilmestynyt debyyttialbumi. Albumilta julkaistiin singlenä kappale "Dead In Hollywood".
Kappaleet

Slit My Wrist – 3.50
Twist My Sister – 2.06
Dead in Hollywood – 2.30
Love at First Fright – 3.07
People Hate Me – 4.49
She Was a Teenage Zombie – 3.02
Die My Bride – 3.14
Graverobbing U.S.A. – 3.21
197666 – 2.19
Dawn of the Dead – 3.43
Let's Go to War – 3.23
Dressed to Depress – 2.13
Kill Miss America – 2.27
B-Movie Scream Queen – 3.49
Motherfucker, I Don't Care – 2.55
Kokoonpano

Wednesday 13 – laulu
Joey Jordison (Slipknot) – kitara
Tripp Eisen (Static-X) – kitara
Eric Griffin – basso
Ben Graves – rummut
Arvostelut

Allmusic:
Imperiumi.net:
Soundi:
Brian Mikkelsen

| Brian Mikkelsen |
| --- | --- |

Tanskan talousministeri
 2010–2011  
Tanskan oikeusministeri
 2008–2010  
Tanskan kulttuuriministeri
 2001–2008  
Kansanedustaja
 1994–2018  
Vaalipiiri:  Länsi-Sjellanti
Henkilötiedot
Syntynyt: 31. tammikuuta 1966 (ikä 58)
Puoliso:  Eliane Wexøe Mikkelsen
Tiedot
Puolue:  Konservative Folkeparti
Koulutus:  yhteiskuntatieteiden kandidaatti
Tutkinnot:  Kööpenhaminan yliopisto
Brian Arthur Mikkelsen (s. 31. tammikuuta 1966) on tanskalainen poliitikko. Hän on konservatiivisen kansanpuolueen jäsen ja valittiin Tanskan parlamenttiin (Folketinget) Länsi-Själlannin vaalipiiristä 21. syyskuuta 1994. Hän oli parlamentissa kesäkuuhun 2018.
Mikkelsen toimi 2001–2008 Tanskan kulttuuriministerinä Anders Fogh Rasmussenin ensimmäisessä ja toisessa hallituksessa. Mikkelsen on ollut yksi keskeinen henkilö Rasmussenin hallituksen käynnistämässä "porvarillisessa kulttuuritaistossa" (tanskaksi borgerlig kulturkamp ). Mikkelsenin ministeriaikana kulttuuriministeriö loi maahan Tanskan kulttuurikaanonin, johon valittiin 108 kohdetta (kirjaa, sävellystä, rakennusta ja niin edelleen) yhdeksältä eri kulttuurin ja taiteen alueelta.[lähde? ]
Sen jälkeen hän oli oikeusministeri 2008-2010 ja valtiovarainministeri 2010-2011.
Mikkelsen on ollut vuodesta 2002 lähtien Maailman antidopingtoimiston WADAn jäsen, sen varapuhemies 2004–2006 sekä WADAn työvaliokunnan jäsen vuodesta 2007. Hän on ollut mukana kirjoittamassa useita poliittisia julkaisuja.
Mikkelsen valmistui Kööpenhaminan yliopistosta vuonna 1994 yhteiskuntatieteiden kandidaatiksi. Mikkelsen on naimisissa Eliane Wexøe Mikkelsenin kanssa.
Aiheesta myös

Kulttuurikaanonin teosten esittelyä, Tanskan kulttuuriministeriö (Arkistoitu – Internet Archive) (tanskaksi) (englanniksi)
Porvarillinen kulttuuritaistelu, borgerlig kulturkamp, Tanskan kulttuuriministeriö. (Arkistoitu – Internet Archive)) (tanskaksi)
Candy Costie

| Mitalit | Mitalit | Mitalit |  |
| --- | --- | --- | --- |
|  Candy Costie (oikealla) ja Tracie Ruiz vuonna 1984. |  Candy Costie (oikealla) ja Tracie Ruiz vuonna 1984. |  Candy Costie (oikealla) ja Tracie Ruiz vuonna 1984. |  |
Maa:   Yhdysvallat
Naisten taitouinti
|  Olympialaiset  |  Olympialaiset  |  Olympialaiset  |  |
|  Kultaa | Los Angeles 1984 | pariuinti |  |
| MM-kilpailut  | MM-kilpailut  | MM-kilpailut  |  |
|  Hopeaa | Guayaquil 1982 | pariuinti |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Caracas 1983 | pariuinti |  |
Candy Costie (s. 12. maaliskuuta 1963 Seattle) on yhdysvaltalainen entinen taitouimari ja olympiavoittaja. Hän voitti kultaa Los Angelesin olympialaisissa 1984 pariuinnissa yhdessä Tracie Ruizin kanssa. Costie menestyi myös muissa kilpailuissa: MM-kilpailuista hän sai hopeaa vuonna 1982 ja Pan-Amerikan kisoista vuonna 1983.
Costie valittiin International Swimming Hall of Fameen vuonna 1995.
Candy Crush Saga

| Candy Crush Saga |
| --- | --- |

Kehittäjä:  King
Jakelija:  Activision Blizzard, Google Play, App Store ja Microsoft Store
Pelisarja:  Candy Crush Saga
Pelimoottori:  Adobe Flash
Julkaistu:  Facebook 12. huhtikuuta 2012 iPhone/iPad 14. marraskuuta 2012 Android 14. joulukuuta 2012 Windows Phone 11. joulukuuta 2014
Lajityyppi:  pulmapeli
Pelimuoto:  Pulmapeli
Ikäluokitus:  USK 0 
Alusta:  Facebook, iOS, Android, Windows Phone
Jakelumuoto:  Digitaalinen jakelu ja digitaalinen lataus
Vaatimukset:  Internet, selain
Lisää peliartikkeleitaVideopelien teemasivulla
Infobox OK  : 
Candy Crush Saga on selainpeli, joka julkaistiin Facebookissa 12. huhtikuuta 2012 sekä älypuhelimilla 14. marraskuuta 2012. Pelin on kehittänyt King. Maaliskuussa 2013 Candy Crush Sagasta tuli Facebookin suosituin peli, ohittaen FarmVille 2:n 46 miljoonalla kuukausittaisella pelaajamäärällä. Se on muunnos heidän Candy Crush -selainpelistään.
Activision Blizzard osti pelin kehittäjästudio King Digital Entertainmentin marraskuussa 2015 noin 5,9 miljardilla dollarilla.
Pelille on sittemmin julkaistu jatko-osat Candy Crush Soda Saga, Candy Crush Jelly Saga ja Candy Crush Friends.
Käännös suomeksi
Iggy Azalea

| Iggy Azalea |
| --- | --- |
 Iggy Azalea esiintymässä lokakuussa 2014.
Henkilötiedot
Koko nimi:  Amethyst Amelia Kelly
Syntynyt: 7. kesäkuuta 1990 (ikä 34) Sydney, Uusi Etelä-Wales, Australia
Ammatti:  muusikko, malli
Muusikko
Taiteilijanimi:  Iggy Azalea 
Laulukielet:  englanti
Aktiivisena:  2011–
Tyylilajit:  hip hop, EDM, trap
Levy-yhtiöt:  Virgin EMI (nykyinen) Def Jam Recordings (nykyinen) Mercury Records (entinen) Grand Hustle (entinen)
 Nimikirjoitus
Aiheesta muualla
Kotisivut
  [ Muokkaa Wikidatassa ] [ ohje ]  
Amethyst Amelia Kelly (s. 7. kesäkuuta 1990 Sydney, Uusi Etelä-Wales, Australia), paremmin tunnettu taiteilijanimellä Iggy Azalea, on australialainen hip hop-artisti.
Azalean debyyttialbumi The New Classic julkaistiin huhtikuussa 2014 ja nousi useissa maissa myyntilistojen kärkiviisikkoon.
Tausta

Amethyst Amelia Kelly syntyi ja kasvoi Mullumbimbyssa, Sydneyssä. Hän aloitti räppäämisen ollessaan 14-vuotias ja haaveili muutosta Yhdysvaltoihin. Tämän vuoksi hän jätti lukion kesken ja tienasi rahaa työskentelemällä äitinsä kanssa lomahotellien huonesiivoojana. Azalea muutti Yhdysvaltoihin vuonna 2006. Hän asui alkuun Miamissa ja sittemmin myös Houstonissa ja Atlantassa.
Taiteilijanimekseen hän otti lapsuuden lemmikkikoiransa nimen ”Iggy” sekä Azalea Street-kadun, jolla hänen perheensä asuu Australiassa.
Musiikkityyli

Vaikka Azalea on australialainen, hän räppää Yhdysvaltojen etelävaltiolaisella aksentilla.
Azalean kappaleet ovat pääasiassa hip hopia, mutta niiden instrumentaalityylit vaihtelevat. Esimerkiksi kappaleissa ”Black Widow” ja ”Work” on trap-instrumentaali, kappaleessa ”Change Your Life” on EDM-instrumentaali ja kappaleessa ”Fancy” on elektro-instrumentaali.
Yksityiselämä

Azalea seurusteli rap-artisti A$AP Rockyn kanssa vuosina 2011–2012. Kesäkuussa 2015 hän meni kihloihin koripalloilija Nick Youngin kanssa. He olivat seurustelleet marraskuusta 2013 lähtien. Pari erosi vuonna 2016.
Diskografia > Albumit

The New Classic (2014)
Reclassified (2014)
Ignorant Art (2011)
TrapGold Vol 1 (2012)
In My Defense (2019)
TrapGold Vol 2 (2020)
Diskografia > EP:t

Glory (2013)
Change Your Life (2013)
Survive the Summer (2018)
Diskografia > Singlet

”Work” (2013)
”Bounce” (2013)
”Change Your Life” (mukana T.I., 2013)
”Fancy” (mukana Charli XCX, 2014)
”Black Widow” (mukana Rita Ora, 2014)
”Beg for It” (mukana MØ, 2014)
”Pretty Girls” (mukana Britney Spears, 2015)
”Team” (2016)
”Azillion” (2016)
”Mo Bounce” (2017)
”Switch” (mukana Anitta, 2017)
”Savior” (mukana Quavo, 2018)
”Kream” (mukana Tyga, 2018)
”Sally Walker” (2019)
”Started” (2019)
”Just Wanna” (2019)
Diskografia > Vierailevana artistina

”Beat Down” (Steve Aoki, 2012)
”Problem” (Ariana Grande, 2014)
”No Mediocre” (T.I., 2014)
”Booty” (Jennifer Lopez, 2014)
Diskografia > Kiertueet

The New Classic Tour (2014)
Aiheesta muualla

Kuvia tai muita tiedostoja aiheesta Iggy Azalea Wikimedia Commonsissa
Azalean oma sivusto (Arkistoitu – Internet Archive)
Bronisław Komorowski

| Bronisław Komorowski |
| --- | --- |
 Virallinen muotokuva (2013).
Puolan 5. presidentti
 6. elokuuta 2010 – 5. elokuuta 2015  
Pääministeri:  Donald Tusk Ewa Kopacz
Edeltäjä:  Lech Kaczyński
Seuraaja:  Andrzej Duda
Henkilötiedot
Syntynyt: 4. kesäkuuta 1952 (ikä 72) Oborniki Śląskie, Puola
Puoliso:  Anna Komorowska
Tiedot
Uskonto:  Roomalaiskatolinen
 Nimikirjoitus
Aiheesta muualla
bronislawkomorowski.org
Bronisław Maria Komorowski (s. 4. kesäkuuta 1952 Oborniki Śląskie) on puolalainen poliitikko. Hänet valittiin Puolan presidentiksi 4. heinäkuuta 2010 viisivuotiskaudeksi. Hän toimi aiemmin parlamentin alahuoneen Sejmin puhemiehenä marraskuusta 2007 alkaen presidentiksi valitsemiseen saakka, ja hän oli myös väliaikaisesti Puolan presidenttinä Lech Kaczyńskin kuoltua lento-onnettomuudessa 10. huhtikuuta 2010. Vuonna 2015 hän hävisi Puolan presidentinvaaleissa Andrzej Dudalle.
Komorowski oli Puolan kommunistivallan aktiivinen vastustaja ja nousi Sejmiin heti demokratiaan siirtymisen jälkeen. 2000–2001 hän toimi Puolan puolustusministerinä Jerzy Buzekin hallituksessa (Buzek on kesästä 2009 toiminut Euroopan parlamentin puhemiehenä).
Hän on Mykolas Romeris yliopiston, Kasimir Suuren yliopiston (Bydgoszcz, Puola), Vytautas Suuren yliopiston ja Lvivin yliopiston kunniatohtori.
Komorowskin perhe kuului vanhaan liettuanpuolalaiseen aatelissukuun, joka menetti omaisuutensa Stalinin aikaan. Komorowski opiskeli historiaa Varsovan yliopistossa ja osallistui vuonna 1968 opiskelijaliikehdintään. Myöhemmin hän oli mukana Solidaarisuus-liikkeessä. Kun Solidaarisuus lakkautettiin 1981, Komorowski joutui puoleksi vuodeksi internointileirille.
Komorowskin puoliso on Anna Komorowska. Heillä on viisi aikuista lasta.
Chilevisión

| Chilevisión |
| --- | --- |

Lähetykset alkoivat:  4. marraskuuta 1960
Omistaja:  Paramount Networks Americas (Paramount Global)
Tunnuslause:  Vamos contigo
Maa:   Chile
Näkyvyysalue:  Valtakunnallinen
Pääkonttori:  Santiago
Kotisivu:  chilevision.cl
Infobox OKNimi-testi OK: 
Chilevisión on chileläinen televisiokanava, joka perustettiin 4. marraskuuta 1960. Kanava on Paramount Networks Americasin omistuksessa.
Aiheesta muualla

Virallinen sivusto (espanjaksi)
Buddy Hield

Buddy Hield
Chavano Rainer "Buddy" Hield (s. 17. joulukuuta 1992 Freeport) on bahamalainen koripalloilija. Hieldin pelipaikka on heittävä takamies. Hän pelaa Indiana Pacersin joukkueessa NBA:ssa.
Hield on alun perin New Orleans Pelicansin varaus vuodelta 2016. Hield varattiin ensimmäisen kierroksen kuudentena pelaajana.
Buddy Lewis

Buddy Lewis vuonna 1939
John Kelly ”Buddy” Lewis (10. elokuuta 1916 – 18. helmikuuta 2011) oli yhdysvaltalainen baseballpelaaja. Hän pelasi ensimmäisen ottelunsa Major League -tasolla 16. syyskuuta 1935 ja viimeisensä 30. syyskuuta 1949.
Lewisin pelasi Washington Senatorsissa vuosina 1935–1941, 1945–1947 ja 1949. Uran katkaisi palvelu toisessa maailmansodassa. Lewis palveli Yhdysvaltain armeijan ilmavoimissa lentäjänä.
Lewis kuului All-Star-joukkueeseen vuosina 1938 ja 1947.
Bruce McLaren

| Bruce McLaren |
| --- | --- |

Henkilötiedot
Syntynyt: 30. elokuuta 1937  Auckland 
Kansalaisuus:   Uusi-Seelanti
Formula 1 -ura
Aktiivivuodet:  1959 - 1970
Talli(t):  Cooper, McLaren, Eagle
Kilpailuja:  104
Maailman­mestaruuksia:  0
Voittoja:  4
Palkintosijoja:  27
Paalupaikkoja:  0
Nopeimpia kierroksia:  3
MM-pisteitä:  196,5
Ensimmäinen kilpailu:  Monacon Grand Prix 1959
Ensimmäinen voitto:  Yhdysvaltain Grand Prix 1959
Viimeinen voitto:  Belgian Grand Prix 1968
Viimeinen kilpailu:  Monacon Grand Prix 1970
Aiheesta muualla
www.bruce-mclaren.com/index.php
Bruce Leslie McLaren (30. elokuuta 1937 Auckland, Uusi-Seelanti – 2. kesäkuuta 1970 Chichester, Englanti, Iso-Britannia) oli uusiseelantilainen kilpa-autoilija ja McLaren-tallin perustaja. Hän menestyi muun muassa Formula 1 -sarjassa ja urheiluautoilla. McLaren voitti Le Mansin 24 tunnin ajon vuonna 1966 Chris Amonin kanssa. McLaren on Denny Hulmen ohella muistetuin uusiseelantilainen F1-kuski. Hulme sai ainoana uusiseelantilaisena Formula 1 -maailmanmestaruuden, kun taas McLaren perusti toiseksi menestyneimmän Formula 1 -tallin, McLarenin. McLaren osallistui 50 eri MM-sarjan ulkopuoliseen kilpailuun, joista voitti kolme.